Սյունը կառուցված է կրի և քարի շաղախով և երեսպատված է մանր սրբատաշ քարերով: Այն ութանիստ է` յուրաքանչյուր կողմը 36 սմ լայնությամբ, սյան շրջանագիծը 2.88 մ է, բարձրությունը` 9 մետր: Գավազանը հենվում է երկաստիճան, նույնպես, ութանիստ պատվանդանի վրա: Մոտովորապես մեջտեղում նա եզերված է ուռուցիկ նեղ գոտիներով: Մոտ 6.5 մ բարձրության վրա բունը պսակվում է խոյակներով, որն իր վրա կրում է վարդիկներով զարդարված անոտ, ապա գալիս է մի գունդ` զարդարված պարզ նախշերով և լայն եղջրաշրջանակի մեջ դրվագված խաչքարեր` մոտ 1.05 մ բարձրության վրա: Նրա գագաթին ամրացված է փորակավոր զարդաքանդակներով խաչքար: